Slowaken in der Schweiz

D Zahl vo de **[[Slowaken]] i de [[Schweiz|Schwiiz]]** isch sit de 1990er Johr zu Johr gstige. Im Johr 1993 händ do 221 Slowake gläbt, im Johr 1999 sinds scho 1811 gsi. Lut de Statistike vo 2023 hend i de Schwiiz 22.770 Slowake gläbt, und die Zahl wird wohrschinlich wiiter stiige, da s Land derziit für jungi, uf de Sekundar- und Hochschuelstufe usbildeti Mänsche attraktiv isch, wo besseri Arbeitsbedingige sueched.

## Gschicht
D erschti Welle vo Slowaken i dem Land het aagfange während em Zweite Wältchrieg. Au dasmal hät s sich um jungi Mänsche ghandlet, wo zum Studium i s Land cho sind. I de Schwiiz isch damals de Verein vo slowakische Akademiker gründet worde. Sy «Vater» isch de Aurel Stodola gsi, e Pionier vo de Dampfturbine, wo vo Liptovský Mikuláš cho isch. Er isch 1892 id Schwiiz cho. Nach sine bisherige Erfolge in Wüsseschaft und Technik isch er vo de Technische Hochschuel in Züri iglade worde, um als Professor a de neu gründete Abteilig für Maschinebau und Technik z schaffe. I de Schwiiz hät er sis Talänt chöne voll entfalte und hät e Arbet über d Dampfturbine gschribe. Zu sine Studente hät au de Albert Einstein ghört, won en für sini wisseschaftliche Leistige bewunderet hät.

De Aurel Stodola het dänn d Vorussetzige für s Studium i de Schwiiz au für anderi slowakischi Studente gschaffe, wo mit Begeisterig bi ihm studiert händ und versuecht händ, i sini Fuessstapfe z trätte. Er isch vo allne als bescheidene Mensch igschätzt worde, was au folgendes Zitat beleit. Wo er e künstlichi Hand konstruiert het, wo zur Vorläuferin vo de Prothese worde isch, het er gseit: «Das isch mini Rach a dem Chrieg.»

Nach 1948 het sich die politischi Situation in de Tschechoslowakei gänderet, und so het d Zahl vo de Uswanderer us de Slowakei i d Schwiiz abgnoo. Vieli verlönd s Land us politische Gründ, e wiiteri Wälle vo Uswanderer isch 1968 cho, wo s Gebiet vo de Tschechoslowakei vo de Truppe vom Warschauer Pakt bsetzt worde isch.

Sit 1968 git de Verband de Vereine de Tschechien und Slowaken in de Schwiiz und d’*Zitschrift de Tschechen und Slowaken i de Schwiiz*.

Am 6. Oktober 2019 isch die ältischti Vereinigung vo de Uslandsslowakene i de Schwiiz ufglöst worde. Wie das Amt vo im Usland lebende Slowaken (ÚSZŽ) informiert, gits unter de jüngere Generation kei Nachfolger meh, wo a organisierte Kontäkt mit Landslüüt interessiert wäred. D Vereinigung vo de Slowaken i de Schwiiz isch vor 50 Johr entstande  und het als en Träffpunkt für Usgwanderti dient, wo 1968 us de Tschechoslowakei gflüchtet sind.

## Presänz
D Slowaken i de Schwiiz leben heute hauptsächlich i de Grossstädt wie Bärn, Züri, Sanggale, Frybùrg, Lozärn, Basel, Montreux, Gämf, Lugano und andern. D slowakischi Identität wird i de Schwiiz von verschiedene Institutionen unterstützt. Zu de bekanntischte ghöred d Slowakischi Schuel und Chindergarte in Züri, die Slowakischi Katholischi Mission oder SLOVAK.CH – en Informationsportal für Slowaken i de Schwiiz.

## Siehe au
* Botschaft vo de Slowakische Republik in Bärn

## Weblink
* Slováci vo Švajčiarsku – slovak.ch (uf Slowakisch)
* Úrad pre Slovákov žijúcich v zahraničí (uf Slowakisch)
* Zpravodaj: časopis Čechů a Slováků ve Švýcarsku = Zpravodaj: časopis Čechov a Slovákov vo Švajčarsku = Magazine of the Czechs and Slovaks in Switzerland
* Vereinigung der Slowaken in der Schweiz aufgelöst – Rádio Slovakia International (uf Dütsch)